《乙酉入都留别古冈诸同社》
明代·邝露

三月垂杨绿去津，黄鹂飞上柳塘春。中州岂借探丸客，上巳应逢捧剑人。

王命论存知有汉，说难书在不干秦。悲歌且莫催离筑，暂醉兰亭曲水滨。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。